title: Komisijas Deleģētā direktīva (ES) 2021/802 (2021. gada 12. marts), ar kuru attiecībā uz jauno psihoaktīvo vielu metil-3,3-dimetil-2-{[1-(pent-4-ēn-1-il)-1H-indazol-3-karbonil]amino}butanoāta (MDMB-4ēn-PINACA) un metil-2-{[1-(4-fluorbutil)-1H-indol-3-karbonil]amino}-3,3-dimetilbutanoāta (4F-MDMB-BICA) iekļaušanu “narkotiskās vielas” definīcijā groza Padomes Pamatlēmuma 2004/757/TI pielikumu

text:
                  20.5.2021

                  LV

                  Eiropas Savienības Oficiālais Vēstnesis

                  L 178/1

         KOMISIJAS DELEĢĒTĀ DIREKTĪVA (ES) 2021/802
         (2021. gada 12. marts),
         ar kuru attiecībā uz jauno psihoaktīvo vielu metil-3,3-dimetil-2-{[1-(pent-4-ēn-1-il)-1H-indazol-3-karbonil]amino}butanoāta (MDMB-4ēn-PINACA) un metil-2-{[1-(4-fluorbutil)-1H-indol-3-karbonil]amino}-3,3-dimetilbutanoāta (4F-MDMB-BICA) iekļaušanu “narkotiskās vielas” definīcijā groza Padomes Pamatlēmuma 2004/757/TI pielikumu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Pamatlēmumu 2004/757/TI (2004. gada 25. oktobris), ar ko paredz minimuma noteikumus par noziedzīgu darbību pazīmēm un sodiem narkotisko vielu nelikumīgas tirdzniecības jomā (1), un jo īpaši tā 1.a panta 1. punktu,
         tā kā:

                     (1)

                     Riska novērtējuma ziņojumus par jaunajām psihoaktīvajām vielām metil-3,3-dimetil-2-{[1-(pent-4-ēn-1-il)-1H-indazol-3-karbonil]amino}butanoātu (MDMB-4ēn-PINACA) un metil-2-{[1-(4-fluorbutil)-1H-indol-3-karbonil]amino}-3,3-dimetilbutanoātu (4F-MDMB-BICA) saskaņā ar Eiropas Parlamenta un Padomes Regulas (EK) Nr. 1920/2006 (2) 5.c pantu sagatavoja Eiropas Narkotiku un narkomānijas uzraudzības centra Zinātniskā komiteja, kuras sastāvs paplašināts, ievērojot minētās regulas 5.c panta 4. punktā noteikto procedūru. Centrs 2020. gada 9. decembrī iesniedza Komisijai un dalībvalstīm riska novērtējuma ziņojumus.

                     (2)

                     MDMB-4ēn-PINACA un 4F-MDMB-BICA ir sintētiskie kanabinoīdu receptoru agonisti (sintētiskie kanabinoīdi). To iedarbība ir līdzīga tetrahidrokanabinola (THC) iedarbībai, kas ir galvenais marihuānas psihoaktīvās iedarbības izraisītājs, bet ar papildu toksiskumu, kas apdraud dzīvību. Šo divu vielu spēcīgā iedarbība rada lielu saindēšanās risku.

                     (3)

                     MDMB-4ēn-PINACA Savienībā ir bijis pieejams vismaz kopš 2017. gada un ir konstatēts 20 dalībvalstīs, un 2019. gadā ir ievērojami palielinājies to dalībvalstu skaits, kuras šo vielu identificēja pirmo reizi. 2020. gadā ievērojami palielinājās MDMB-4ēn-PINACA daudzums, ko aizturējusi muita. 20 dalībvalstis ir ziņojušas par kopā 389 konfiskācijas gadījumiem (3). Papildus sešas dalībvalstis ir ziņojušas par 15 savāktiem paraugiem, un viena dalībvalsts ir ziņojusi par 28 bioloģiskajiem paraugiem. Kopumā varētu būt, ka nav konstatēti visi MDMB-4ēn-PINACA gadījumi, jo dažās laboratorijās šī viela netiek regulāri kontrolēta. Vairumā gadījumu viela tika aizturēta pulvera veidā un kūpināšanas maisījumos, bet tā tika identificēta arī kā piesūcināts papīrs, tostarp dzēšlapu veidā, šķidrā veidā un citos, nenorādītos veidos.

                     (4)

                     Divas dalībvalstis ir ziņojušas par 12 ar MDMB-4ēn-PINACA saistītiem nāves gadījumiem. Gan intoksikācijas gadījumu, gan nāves gadījumu skaits varētu būt lielāks, jo dažās laboratorijās šie gadījumi netiek regulāri kontrolēti.

                     (5)

                     4F-MDMB-BICA Savienībā ir bijis pieejams vismaz kopš 2020. gada marta un ir konstatēts 11 dalībvalstīs. 11 dalībvalstis ir ziņojušas par kopā 94 konfiskācijas gadījumiem (4). Papildus viena dalībvalsts ir ziņojusi par vienu savāktu paraugu, un viena dalībvalsts ir ziņojusi par 126 bioloģiskajiem paraugiem. Kopumā varētu būt, ka nav konstatēti visi 4F-MDMB-BICA gadījumi, jo šī viela netiek regulāri kontrolēta sakarā ar to, ka tirgū tā ir jaunums. Vairumā gadījumu viela tika aizturēta pulvera veidā, kūpināšanas maisījumos un dzēšlapu veidā, bet tā tika identificēta arī šķidrā veidā un citos, nenorādītos veidos.

                     (6)

                     Viena dalībvalsts ir ziņojusi par 21 ar 4F-MDMB-BICA saistītu nāves gadījumu laikposmā no 2020. gada maija līdz augustam. Gan intoksikācijas gadījumu, gan nāves gadījumu skaits varētu būt lielāks par konstatēto un paziņoto skaitu, jo šie gadījumi netiek regulāri kontrolēti un viela Savienības tirgū parādījās pavisam nesen.

                     (7)

                     MDMB-4ēn-PINACA un 4F-MDMB-BICA šķietami tiek pārdoti tiešsaistē nelielos daudzumos un arī vairumā kā “legāli” marihuānas un kontrolētu sintētisko kanabinoīdu aizstājēji, galvenokārt kā gatavas patēriņa preces, piemēram, smēķēšanas maisījumos, e-šķidrumos vai kā piesūcināts papīrs.

                     (8)

                     Nav tiešu pierādījumu, kas liecinātu, ka MDMB-4ēn-PINACA un 4F-MDMB-BICA ražošanā, izplatīšanā (nelikumīgā tirdzniecībā) un piegādē Savienībā būtu iesaistīta organizētā noziedzība.

                     (9)

                     Ne Savienībā, ne, šķiet, citviet pasaulē MDMB-4ēn-PINACA un 4F-MDMB-BICA nav atzīta lietojuma nedz medicīnā, nedz veterinārijā. Izņemot to, ka šīs vielas izmanto par analītisku references standartu un zinātniskos pētījumos, nav norāžu, ka tās var izmantot citām vajadzībām.

                     (10)

                     Riska novērtējuma ziņojumos secināts, ka datu trūkuma dēļ saistībā ar MDMB-4ēn-PINACA un 4F-MDMB-BICA rodas daudzi jautājumi par riskiem cilvēka veselībai, sabiedrības veselībai un sociālajiem riskiem un uz tiem varētu atbildēt turpmāki pētījumi. Pieejamā informācija liecina, ka MDMB-4ēn-PINACA un 4F-MDMB-BICA patēriņš veselībai rada kaitējumu, kas saistīts ar to akūto toksiskumu un pārmērīgas lietošanas risku vai spēju izraisīt atkarību. Šo kaitējumu veselībai uzskata par tādu, kas apdraud dzīvību. Nav konkrētas informācijas par sociālajiem riskiem, ko rada MDMB-4ēn-PINACA un 4F-MDMB-BICA. Tāpēc ir pietiekams pamats MDMB-4ēn-PINACA un 4F-MDMB-BICA iekļaut “narkotiskās vielas” definīcijā.

                     (11)

                     MDMB-4ēn-PINACA un 4F-MDMB-BICA nav iekļauti to vielu sarakstā, kurām piemēro kontroles pasākumus saskaņā ar Apvienoto Nāciju Organizācijas 1961. gada Vienoto konvenciju par narkotiskajām vielām, kas grozīta ar 1972. gada protokolu, vai Apvienoto Nāciju Organizācijas 1971. gada Konvenciju par psihotropajām vielām. Patlaban 4F-MDMB-BICA netiek vērtēts ANO sistēmā, savukārt MDMB-4ēn-PINACA ir ieteikts iekļaut sarakstos arī ANO sistēmā. Tomēr ir pietiekami daudz pierādījumu tam, ka šī viela būtu steidzami jāiekļauj “narkotiskās vielas” definīcijā arī saskaņā ar ES tiesību aktiem.

                     (12)

                     Deviņas dalībvalstis piemēro kontroles pasākumus MDMB-4ēn-PINACA saskaņā ar valsts tiesību aktiem narkotiku kontroles jomā, četras dalībvalstis piemēro kontroles pasākumus saskaņā ar tiesību aktiem par jaunām psihoaktīvām vielām un viena dalībvalsts piemēro kontroles pasākumus saskaņā ar citiem tiesību aktiem. Septiņas dalībvalstis piemēro kontroles pasākumus 4F-MDMB-BICA saskaņā ar valsts tiesību aktiem narkotiku kontroles jomā, četras dalībvalstis piemēro kontroles pasākumus saskaņā ar tiesību aktiem par jaunām psihoaktīvām vielām un viena dalībvalsts piemēro kontroles pasākumus saskaņā ar citiem tiesību aktiem. Ņemot vērā to, ka minētie valsts kontroles pasākumi jau ir ieviesti, MDMB-4ēn-PINACA un 4F-MDMB-BICA iekļaušana “narkotiskās vielas” definīcijā un tādējādi Pamatlēmuma 2004/757/TI noteikumu par likumpārkāpumiem un sankcijām attiecināšana uz tiem palīdzētu izvairīties no šķēršļu rašanās pārrobežu tiesībaizsardzības un tiesu iestāžu sadarbībā un palīdzētu aizsargāt pret riskiem, ko var radīt to pieejamība un lietošana.

                     (13)

                     Tā kā ir ievēroti nosacījumi un procedūra, kas nepieciešami, lai sāktu īstenot pilnvaras pieņemt deleģēto aktu, būtu jāpieņem deleģētā direktīva, lai MDMB-4ēn-PINACA un 4F-MDMB-BICA iekļautu Pamatlēmuma 2004/757/TI pielikumā un tā rezultātā uz minētajām vielām attiecinātu Savienības krimināltiesību noteikumus par narkotisko vielu nelikumīgu tirdzniecību.

                     (14)

                     Pamatlēmums 2004/757/TI, kas grozīts ar Eiropas Parlamenta un Padomes Direktīvu (ES) 2017/2103 (5), ir saistošs Īrijai, un tādēļ tā piedalās šā lēmuma pieņemšanā un piemērošanā.

                     (15)

                     Pamatlēmums 2004/757/TI, kā tas piemērojams līdz 2018. gada 21. novembrim, ir saistošs Dānijai, bet Direktīva (ES) 2017/2103 tai nav saistoša. Tādēļ tā nepiedalās šīs direktīvas pieņemšanā un piemērošanā, un tai šī direktīva nav saistoša un nav jāpiemēro.

                     (16)

                     Saskaņā ar Dalībvalstu un Komisijas 2011. gada 28. septembra kopīgo politisko deklarāciju par skaidrojošiem dokumentiem (6) dalībvalstis ir apņēmušās, paziņojot savus transponēšanas pasākumus, pamatotos gadījumos pievienot vienu vai vairākus dokumentus, kuros paskaidrota saikne starp direktīvas sastāvdaļām un atbilstīgajām daļām valsts pieņemtos transponēšanas instrumentos.

                     (17)

                     Tādēļ būtu attiecīgi jāgroza Pamatlēmums 2004/757/TI,

               IR PIEŅĒMUSI ŠO DIREKTĪVU.

            1. pants
            Grozījumi Pamatlēmumā 2004/757/TI
            Pamatlēmuma 2004/757/TI pielikumā pievieno šādu jaunu 18. un 19. punktu:

                        “18.

                        Metil-3,3-dimetil-2-{[1-(pent-4-ēn-1-il)-1H-indazol-3-karbonil]amino}butanoāts (MDMB-4ēn-PINACA) (*).

                        19.

                        Metil-2-{[1-(4-fluorbutil)-1H-indol-3-karbonil]amino}-3,3-dimetilbutanoāts (4F-MDMB-BICA) (*).

            2. pants
            Transponēšana

               1.   Vēlākais 2021. gada 9. decembrī dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Stāšanās spēkā
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm saskaņā ar Līgumiem.

            Briselē, 2021. gada 12. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 335, 11.11.2004., 8. lpp.

            (2)  Eiropas Parlamenta un Padomes Regula (EK) Nr. 1920/2006 (2006. gada 12. decembris) par Eiropas Narkotiku un narkomānijas uzraudzības centru (OV L 376, 27.12.2006., 1. lpp.).

            (3)  Papildus Apvienotā Karaliste ir ziņojusi par 380 konfiskācijas gadījumiem, Norvēģija – par 1 konfiskācijas gadījumu un Turcija – par 663 konfiskācijas gadījumiem.

            (4)  Papildus Apvienotā Karaliste ir ziņojusi par 17 konfiskācijas gadījumiem.

            (5)  Eiropas Parlamenta un Padomes Direktīva (ES) 2017/2103 (2017. gada 15. novembris), ar ko groza Padomes Pamatlēmumu 2004/757/TI, lai narkotiskās vielas definīcijā iekļautu jaunas psihoaktīvas vielas, un atceļ Padomes Lēmumu 2005/387/TI (OV L 305, 21.11.2017., 12. lpp.).

            (6)  OV C 369, 17.12.2011., 14. lpp.


title: Padomes Direktīva (ES) 2022/890 (2022. gada 3. jūnijs), ar ko groza Direktīvu 2006/112/EK attiecībā uz piemērošanas perioda pagarināšanu fakultatīvajai apgrieztās maksāšanas kārtībai noteiktām preču piegādēm un pakalpojumu sniegšanai, kam ir paaugstināts krāpšanas risks, un ātrās reaģēšanas mehānismam cīņai pret krāpšanu PVN jomā

text:
                  8.6.2022

                  LV

                  Eiropas Savienības Oficiālais Vēstnesis

                  L 155/1

         PADOMES DIREKTĪVA (ES) 2022/890
         (2022. gada 3. jūnijs),
         ar ko groza Direktīvu 2006/112/EK attiecībā uz piemērošanas perioda pagarināšanu fakultatīvajai apgrieztās maksāšanas kārtībai noteiktām preču piegādēm un pakalpojumu sniegšanai, kam ir paaugstināts krāpšanas risks, un ātrās reaģēšanas mehānismam cīņai pret krāpšanu PVN jomā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 113. pantu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         ņemot vērā Eiropas Parlamenta atzinumu (1),
         ņemot vērā Eiropas Ekonomikas un sociālo lietu komitejas atzinumu (2),
         saskaņā ar īpašu likumdošanas procedūru,
         tā kā:

                     (1)

                     Krāpšana pievienotās vērtības nodokļa (PVN) jomā rada ievērojamus budžeta zaudējumus un ietekmē iekšējā tirgus darbību.

                     (2)

                     Padomes Direktīva 2006/112/EK (3) paredz, ka dalībvalstis var fakultatīvi izmantot apgrieztās maksāšanas kārtību (AMK) PVN maksāšanai par tādu iepriekš noteiktu preču piegādēm un tādu iepriekš noteiktu pakalpojumu sniegšanu, kam ir paaugstināts krāpšanas risks, jo īpaši tāds kā “pazudušā tirgotāja” krāpnieciska darbība Kopienā (MTIC krāpšana). Minētā direktīva paredz arī ātrās reaģēšanas mehānisma (ĀRM) īpašo pasākumu, kas dalībvalstīm ar konkrētiem stingriem nosacījumiem piedāvā ātrāku procedūru, kura ļauj tām ieviest AMK, kā rezultātā var atbilstošāk un efektīvāk reaģēt uz pēkšņu un masveida krāpšanu. Abu mehānismu piemērošanas laikposms beidzas 2022. gada 30. jūnijā.

                     (3)

                     Komisija pieņēma divus tiesību aktu priekšlikumus galīgās PVN sistēmas ieviešanai, kuru mērķis ir nodrošināt visaptverošu reakciju uz MTIC krāpšanu. Par minētajiem priekšlikumiem, kuriem sākotnēji bija paredzēts stāties spēkā 2022. gada 1. jūlijā, Padomē joprojām notiek sarunas, un ir paredzams, ka tie netiks pieņemti un nestāsies spēkā pirms minētā datuma.

                     (4)

                     Komisija 2018. gada 8. marta ziņojumā par Direktīvas 2006/112/EK 199.a un 199.b panta ietekmi uz krāpšanas apkarošanu norāda, ka dalībvalstis un ieinteresētās personas kopumā uzskatīja, ka AMK ir efektīvs pagaidu instruments cīņā pret krāpšanu PVN jomā. Turklāt dalībvalstis uzskatīja, ka ĀRM ir lietderīgs instruments un piesardzības pasākums ārkārtas gadījumos, kad ir notikusi krāpšana PVN jomā. Kopš tā laika nav mainīti juridiskie nosacījumi vai praktiskie aspekti AMK piemērošanai ES PVN sistēmā. Turklāt Direktīva 2006/112/EK nav būtiski grozīta, lai strukturētākā veidā risinātu jautājumu par MTIC krāpšanu. Tāpēc ir pamatoti pieņemt, ka ziņojumā minētie konstatējumi un apsvērumi lielā mērā ir joprojām spēkā.

                     (5)

                     Tādēļ no tā izriet, ka AMK un ĀRM ir bijuši lietderīgi kā pagaidu un mērķtiecīgi pasākumi. Tiem beidzoties, dalībvalstu rīcībā vairs nebūtu efektīvu instrumentu krāpšanas apkarošanai. Tādēļ AMK un ĀRM piemērošanas laikposms būtu jāpagarina par vēl vienu ierobežotu laikposmu, lai Padomē varētu notikt sarunas par galīgo PVN sistēmu un lai varētu turpināt izstrādāt instrumentus, ar ko apkarot izvairīšanos no nodokļu maksāšanas, un modernizētus ziņošanas noteikumus, kuri būtu tikmēr jāpieņem.

                     (6)

                     Ņemot vērā to, ka šīs direktīvas mērķi, proti, paturēt efektīvus instrumentus krāpšanas apkarošanai, nevar pietiekami labi sasniegt atsevišķās dalībvalstīs, bet rīcības iedarbības dēļ minēto mērķi var labāk sasniegt Savienības līmenī, Savienība var pieņemt pasākumus saskaņā ar Līguma par Eiropas Savienību 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā direktīvā paredz vienīgi tos pasākumus, kas ir vajadzīgi minētā mērķa sasniegšanai.

                     (7)

                     Tādēļ būtu attiecīgi jāgroza Direktīva 2006/112/EK,

               IR PIEŅĒMUSI ŠO DIREKTĪVU.

            1. pants
            Direktīvu 2006/112/EK groza šādi:

                        1)

                        direktīvas 199.a pantu groza šādi:

                                    a)

                                    panta 1. punkta ievadfrāzi aizstāj ar šādu:
                                    “Līdz 2026. gada 31. decembrim dalībvalstis var noteikt, ka persona, kura atbildīga par PVN nomaksu, ir nodokļa maksātājs, kas ir saņēmis šādas preču piegādes:”;

                                    b)

                                    panta 3., 4. un 5. punktu svītro;

                        2)

                        direktīvas 199.b panta 6. punktu aizstāj ar šādu:

                           “6.   ĀRM īpašo pasākumu, kā noteikts 1. punktā, piemēro līdz 2026. gada 31. decembrim.”

            2. pants
            Šī direktīva stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            3. pants
            Šī direktīva ir adresēta dalībvalstīm.

            Luksemburgā, 2022. gada 3. jūnijā

                  Padomes vārdā –

                  priekšsēdētājs

               F. RIESTER

            (1)  2022. gada 3. maija atzinums (Oficiālajā Vēstnesī vēl nav publicēts).

            (2)  2022. gada 23. marta atzinums (Oficiālajā Vēstnesī vēl nav publicēts).

            (3)  Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV L 347, 11.12.2006., 1. lpp.).


title: Komisijas Īstenošanas direktīva (ES) 2022/905 (2022. gada 9. jūnijs), ar ko attiecībā uz noteiktu lauksaimniecības augu un dārzeņu šķirņu pārbaužu protokoliem groza Direktīvu 2003/90/EK un 2003/91/EK (Dokuments attiecas uz EEZ)

text:
                  10.6.2022

                  LV

                  Eiropas Savienības Oficiālais Vēstnesis

                  L 157/1

         KOMISIJAS ĪSTENOŠANAS DIREKTĪVA (ES) 2022/905
         (2022. gada 9. jūnijs),
         ar ko attiecībā uz noteiktu lauksaimniecības augu un dārzeņu šķirņu pārbaužu protokoliem groza Direktīvu 2003/90/EK un 2003/91/EK
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 2002/53/EK (2002. gada 13. jūnijs) par lauksaimniecības augu sugu šķirņu kopējo katalogu (1) un jo īpaši tās 7. panta 2. punkta a) un b) apakšpunktu,
         ņemot vērā Padomes Direktīvu 2002/55/EK (2002. gada 13. jūnijs) par dārzeņu sēklu tirdzniecību (2) un jo īpaši tās 7. panta 2. punkta a) un b) apakšpunktu,
         tā kā:

                     (1)

                     Komisijas Direktīvas 2003/90/EK (3) un 2003/91/EK (4) mērķis ir nodrošināt, ka dalībvalstu nacionālajos katalogos iekļautās lauksaimniecības augu un dārzeņu šķirnes atbilst Kopienas Augu šķirņu biroja (CPVO) izveidotajiem protokoliem. Konkrētāk, šo direktīvu mērķis ir nodrošināt atbilstību noteikumiem par obligāti pārbaudāmām dažu lauksaimniecības augu un dārzeņu šķirņu pazīmēm un obligātajiem pārbaudes nosacījumiem. Attiecībā uz šķirnēm, kuras CPVO protokoli neaptver, minētās direktīvas tiecas nodrošināt atbilstību Starptautiskās Jaunu augu šķirņu aizsardzības savienības (UPOV) vadlīnijām.

                     (2)

                        CPVO ir izveidojis vēl citus protokolus un atjauninājis esošos, īpaši attiecībā uz parasto kamolzāli, lucernu, zobaino lucernu, gumaino timotiņu, timotiņu, sarkano āboliņu, kaņepi, rudziem, tritikāli, lapu bieti jeb mangoldu, Savojas kāpostu, balto galviņkāpostu un sarkano galviņkāpostu, lapu cigoriņu, arbūzu, meloni, parasto fenheli, dārza salātiem, tomātiem, spinātiem un tomātu potcelmiem. Šīs pārmaiņas būtu jāatspoguļo Savienības tiesību aktos.

                     (3)

                     Tāpēc būtu attiecīgi jāgroza Direktīva 2003/90/EK un 2003/91/EK.

                     (4)

                     Dalībvalstīm jaunie noteikumi jāpiemēro no 2023. gada 1. janvāra. Tomēr attiecībā uz noteiktām šķirnēm, kuras nebija apstiprinātas iekļaušanai kopējā lauksaimniecības augu vai dārzeņu šķirņu katalogā, oficiālas pārbaudes, kas vēl nav pabeigtas, ir sāktas pirms 2023. gada 1. janvāra saskaņā ar Direktīvu 2003/90/EK vai Direktīvu 2003/91/EK, lasot to redakciju, kāda bija pirms grozījumiem, kas izdarīti ar šo direktīvu. Lai netraucētu šo pārbaužu gaitu, tām būtu jāpiemēro minētie iepriekšējie noteikumi.

                     (5)

                     Šajā direktīvā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO DIREKTĪVU.

            1. pants
            Grozījumi Direktīvā 2003/90/EK
            Direktīvas 2003/90/EK I un II pielikumu aizstāj ar šīs direktīvas pielikuma A daļas tekstu.

            2. pants
            Grozījumi Direktīvā 2003/91/EK
            Direktīvas 2003/91/EK pielikumus aizstāj ar šīs direktīvas pielikuma B daļas tekstu.

            3. pants
            Transponēšana

               1.   Dalībvalstis vēlākais līdz 2022. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus. Tās piemēro minētos noteikumus no 2023. gada 1. janvāra
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            4. pants
            Pārejas pasākumi
            Oficiālām šķirņu pārbaudēm, kas sāktas pirms 2023. gada 1. janvāra un vēl nav pabeigtas, Direktīvu 2003/90/EK un 2003/91/EK piemēro, lasot to redakciju, kāda bija pirms grozījumiem, kas izdarīti ar šo direktīvu.

            5. pants
            Stāšanās spēkā
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            6. pants
            Adresāti
            Šī direktīva ir adresēta dalībvalstīm.

            Briselē, 2022. gada 9. jūnijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 193, 20.7.2002., 1. lpp.

            (2)  OV L 193, 20.7.2002., 33. lpp.

            (3)  Komisijas Direktīva 2003/90/EK (2003. gada 6. oktobris), ar ko nosaka īstenošanas pasākumus Padomes Direktīvas 2002/53/EK 7. pantā attiecībā uz obligāti pārbaudāmajām pazīmēm un obligātajiem konkrētu lauksaimniecības augu sugu pārbaudes nosacījumiem (OV L 254, 8.10.2003., 7. lpp.).

            (4)  Komisijas Direktīva 2003/91/EK (2003. gada 6. oktobris), kurā izklāstīti īstenošanas noteikumi, ar ko piemēro 7. pantu Padomes Direktīvā 2002/55/EK attiecībā uz raksturīgajām pazīmēm, kas obligāti jāaptver pārbaudē, un obligātajiem nosacījumiem dažādu dārzeņu sugu šķirņu pārbaudei (OV L 254, 8.10.2003., 11. lpp.).

            PIELIKUMS

               A DAĻA

                     “I PIELIKUMS

                        Direktīvas 1. panta 2. punkta a) apakšpunktā minēto to sugu saraksts, kurām jāatbilst CPVO tehniskajiem protokoliem
                         (*1)

                                    Zinātniskais nosaukums

                                    Vispārpieņemtais nosaukums

                                       CPVO protokols

                                    Dactylis glomerata L.

                                 Parastā kamolzāle

                                 TP 31/1, 25.3.2021.

                                    Festuca arundinacea Schreb.

                                 Niedru auzene

                                 TP 39/1, 1.10.2015.

                                    Festuca filiformis Pourr.

                                 Smalklapu auzene

                                 TP 67/1, 23.6.2011.

                                    Festuca ovina L.

                                 Aitu auzene

                                 TP 67/1, 23.6.2011.

                                    Festuca pratensis Huds.

                                 Pļavas auzene

                                 TP 39/1, 1.10.2015.

                                    Festuca rubra L.

                                 Sarkanā auzene

                                 TP 67/1, 23.6.2011.

                                    Festuca trachyphylla (Hack.)

                                 Raupjā auzene

                                 TP 67/1, 23.6.2011.

                                    Lolium multiflorum Lam.

                                 Daudzziedu airene

                                 TP 4/2, 19.3.2019.

                                    Lolium perenne L.

                                 Ganību airene

                                 TP 4/2, 19.3.2019.

                                    Lolium x hybridum Hausskn.

                                 Hibrīdā airene

                                 TP 4/2, 19.3.2019.

                                    Medicago sativa L.

                                 Sējas lucerna

                                 TP 6/1, 22.12.2021.

                                    Medicago x varia T. Martyn

                                 Hibrīdā lucerna

                                 TP 6/1, 22.12.2021.

                                    Phleum nodosum L.

                                 Gumainais timotiņš

                                 TP 34/1, 22.12.2021.

                                    Phleum pratense L.

                                 Pļavas timotiņš

                                 TP 34/1, 22.12.2021.

                                    Pisum sativum L. (partim)

                                 Sējas zirnis

                                 TP 7/2, 3. red. (labota), 16.3.2020.

                                    Poa pratensis L.

                                 Pļavas skarene

                                 TP 33/1, 15.3.2017.

                                    Trifolium pratense L.

                                 Sarkanais āboliņš

                                 TP 5/1, 22.12.2021.

                                    Vicia faba L.

                                 Lauka pupa

                                 TP 8/1, 19.3.2019.

                                    Vicia sativa L.

                                 Sējas vīķis

                                 TP 32/1, 19.4.2016.

                                    Brassica napus L. var. napobrassica (L.) Rchb.

                                 Lopbarības kālis

                                 TP 89/1, 11.3.2015.

                                    Raphanus sativus L. var. oleiformis Pers.

                                 Eļļas rutks

                                 TP 178/1, 15.3.2017.

                                    Brassica napus L. (partim)

                                 Rapsis

                                 TP 36/3, 21.4.2020.

                                    Cannabis sativa L.

                                 Kaņepe

                                 TP 276/2, 1.2.2022.

                                    Glycine max (L.) Merr.

                                 Soja

                                 TP 80/1, 15.3.2017.

                                    Gossypium spp.

                                 Kokvilnas

                                 TP 88/2, 11.12.2020.

                                    Helianthus annuus L.

                                 Saulespuķe

                                 TP 81/1, 31.10.2002.

                                    Linum usitatissimum L.

                                 Šķiedras lins / eļļas lins

                                 TP 57/2, 19.3.2014.

                                    Sinapis alba L.

                                 Baltā sinepe

                                 TP 179/1, 15.3.2017.

                                    Avena nuda L.

                                 Kailgraudu auza

                                 TP 20/3, 6.3.2020.

                                    Avena sativa L. (arī A. byzantina K. Koch)

                                 Sējas auza (arī Bizantijas auza)

                                 TP 20/3, 6.3.2020.

                                    Hordeum vulgare L.

                                 Parastais miezis

                                 TP 19/5, 19.3.2019.

                                    Oryza sativa L.

                                 Rīss

                                 TP 16/3, 1.10.2015.

                                    Secale cereale L.

                                 Sējas rudzi

                                 TP 58/1 rev., 27.4.2022.

                                    Sorghum bicolor (L.) Moench subsp. bicolor

                                 Sorgo

                                 TP 122/1, 19.3.2019.

                                    Sorghum bicolor (L.) Moench subsp. drummondii (Steud.) de Wet ex Davidse

                                 Sudānas zāle

                                 TP 122/1, 19.3.2019.

                                    Sorghum bicolor (L.) Moench subsp. bicolor x Sorghum bicolor (L.) Moench subsp. drummondii (Steud.) de Wet ex Davidse

                                 Hibrīdi, kas radušies, Sorghum bicolor subsp. bicolor krustojot ar Sorghum bicolor subsp. drummondii

                                 TP 122/1, 19.3.2019.

                                    xTriticosecale Wittm. ex A. Camus

                                 Hibrīdi, kas radušies, Triticum ģints sugas krustojot ar Secale ģints sugām

                                 TP 121/3, 27.4.2022.

                                    Triticum aestivum L. subsp. aestivum

                                 Parastais kviesis

                                 TP 3/5, 19.3.2019.

                                    Triticum turgidum L. subsp. durum (Desf.) van Slageren

                                 Cietais kviesis

                                 TP 120/3, 19.3.2014.

                                    Zea mays L. (partim)

                                 Parastā kukurūza

                                 TP 2/3, 11.3.2010.

                                    Solanum tuberosum L.

                                 Kartupelis

                                 TP 23/3, 15.3.2017.

                     II PIELIKUMS

                        Direktīvas 1. panta 2. punkta b) apakšpunktā minēto to sugu saraksts, kurām jāatbilst UPOV pārbaužu vadlīnijām
                         (*2)

                                    Zinātniskais nosaukums

                                    Vispārpieņemtais nosaukums

                                       UPOV vadlīnijas

                                    Beta vulgaris L.

                                 Lopbarības biete

                                 TG 150/3, 4.11.1994.

                                    Agrostis canina L.

                                 Suņu smilga

                                 TG 30/6, 12.10.1990.

                                    Agrostis gigantea Roth

                                 Milzu smilga

                                 TG 30/6, 12.10.1990.

                                    Agrostis stolonifera L.

                                 Ložņu smilga

                                 TG 30/6, 12.10.1990.

                                    Agrostis capillaris L.

                                 Parastā smilga

                                 TG 30/6, 12.10.1990.

                                    Bromus catharticus Vahl

                                 Akotu lāčauza

                                 TG 180/3, 4.4.2001.

                                    Bromus sitchensis Trin.

                                 Sitkas lāčauza

                                 TG 180/3, 4.4.2001.

                                    xFestulolium Asch. et Graebn.

                                 Hibrīdi, kas radušies, Festuca ģints sugu krustojot ar Lolium ģints sugu

                                 TG 243/1, 9.4.2008.

                                    Lotus corniculatus L.

                                 Ragainais vanagnadziņš

                                 TG 193/1, 9.4.2008.

                                    Lupinus albus L.

                                 Baltā lupīna

                                 TG 66/4, 31.3.2004.

                                    Lupinus angustifolius L.

                                 Šaurlapu lupīna

                                 TG 66/4, 31.3.2004.

                                    Lupinus luteus L.

                                 Dzeltenā lupīna

                                 TG 66/4, 31.3.2004.

                                    Medicago doliata Carmign.

                                 Taisndzeloņu lucerna

                                 TG 228/1, 5.4.2006.

                                    Medicago italica (Mill.) Fiori

                                 Itālijas lucerna

                                 TG 228/1, 5.4.2006.

                                    Medicago littoralis Rohde ex Loisel.

                                 Piekrastes lucerna

                                 TG 228/1, 5.4.2006.

                                    Medicago lupulina L.

                                 Apiņu lucerna

                                 TG 228/1, 5.4.2006.

                                    Medicago murex Willd.

                                 Dzeloņainā lucerna

                                 TG 228/1, 5.4.2006.

                                    Medicago polymorpha L.

                                 Zobainā lucerna

                                 TG 228/1, 5.4.2006.

                                    Medicago rugosa Desr.

                                 Krokainā lucerna

                                 TG 228/1, 5.4.2006.

                                    Medicago scutellata (L.) Mill.

                                 Vairoga lucerna

                                 TG 228/1, 5.4.2006.

                                    Medicago truncatula Gaertn.

                                 Nošķeltā lucerna

                                 TG 228/1, 5.4.2006.

                                    Trifolium repens L.

                                 Baltais āboliņš

                                 TG 38/7, 9.4.2003.

                                    Trifolium subterraneum L.

                                 Pazemes āboliņš

                                 TG 170/3, 4.4.2001.

                                    Phacelia tanacetifolia Benth.

                                 Parastā facēlija

                                 TG 319/1, 5.4.2017.

                                    Arachis hypogaea L.

                                 Zemesrieksts

                                 TG 93/4, 9.4.2014.

                                    Brassica juncea (L.) Czern

                                 Sareptas sinepe

                                 TG 335/1, 17.12.2020.

                                    Brassica rapa L. var. silvestris (Lam.) Briggs

                                 Ripsis

                                 TG 185/3, 17.4.2002.

                                    Carthamus tinctorius L.

                                 Saflors

                                 TG 134/3, 12.10.1990.

                                    Papaver somniferum L.

                                 Miega magone

                                 TG 166/4, 9.4.2014.

               ”

               B DAĻA

                     “I PIELIKUMS

                        Direktīvas 1. panta 2. punkta a) apakšpunktā minēto to sugu saraksts, kurām jāatbilst CPVO tehniskajiem protokoliem
                         (*3)

                                    Zinātniskais nosaukums

                                    Vispārpieņemtais nosaukums

                                       CPVO protokols

                                    Allium cepa L. (Cepa grupa)

                                 Sīpols un dārza sīpols

                                 TP 46/2, 1.4.2009.

                                    Allium cepa L. (Aggregatum grupa)

                                 Šalote

                                 TP 46/2, 1.4.2009.

                                    Allium fistulosum L.

                                 Lielloku sīpols

                                 TP 161/1, 11.3.2010.

                                    Allium porrum L.

                                 Puravs

                                 TP 85/2, 1.4.2009.

                                    Allium sativum L.

                                 Ķiploks

                                 TP 162/1, labots, 25.3.2004.

                                    Allium schoenoprasum L.

                                 Maurloks

                                 TP 198/2, 11.3.2015.

                                    Apium graveolens L.

                                 Smaržīgā selerija

                                 TP 82/1, 13.3.2008.

                                    Apium graveolens L.

                                 Sakņu selerija

                                 TP 74/1, 13.3.2008.

                                    Asparagus officinalis L.

                                 Ārstniecības asparāgs

                                 TP 130/2, 16.2.2011.

                                    Beta vulgaris L.

                                 Parastā biete, arī Cheltenham biete

                                 TP 60/1, 1.4.2009.

                                    Beta vulgaris L.

                                 Mangolds jeb lapu biete

                                 TP 106/2, 14.4.2021.

                                    Brassica oleracea L.

                                 Lapu kāposts

                                 TP 90/1, 16.2.2011.

                                    Brassica oleracea L.

                                 Ziedkāposts

                                 TP 45/2, 2. red., 21.3.2018.

                                    Brassica oleracea L.

                                 Sparģeļu kāposts jeb brokolis

                                 TP 151/2, 2. red., 21.4.2020.

                                    Brassica oleracea L.

                                 Briseles kāposts

                                 TP 54/2 red., 15.3.2017.

                                    Brassica oleracea L.

                                 Kolrābis

                                 TP 65/1 red., 15.3.2017.

                                    Brassica oleracea L.

                                 Savojas kāposts, baltais galviņkāposts un sarkanais galviņkāposts

                                 TP 48/3, 2. red., 25.3.2021.

                                    Brassica rapa L.

                                 Ķīnas kāposts

                                 TP 105/1, 13.3.2008.

                                    Capsicum annuum L.

                                 Sīvais dārzeņpipars vai dārzeņpipars

                                 TP 76/2, 2. red. (labota), 21.4.2020.

                                    Cichorium endivia L.

                                 Krokainā endīvija un platlapu endīvija

                                 TP 118/3, 19.3.2014.

                                    Cichorium intybus L.

                                 Sakņu cigoriņš

                                 TP 172/2, 1.12.2005.

                                    Cichorium intybus L.

                                 Lapu cigoriņš

                                 TP 154/1, 2. red. (labota), 14.4.2021.

                                    Cichorium intybus L.

                                 Vitlufa cigoriņš

                                 TP 173/2, 21.3.2018.

                                    Citrullus lanatus (Thunb.) Matsum. et Nakai

                                 Arbūzs

                                 TP 142/2 red., 14.4.2021.

                                    Cucumis melo L.

                                 Melone

                                 TP 104/2, 2. red., 25.3.2021.

                                    Cucumis sativus L.

                                 Gurķis un īsaugļu gurķis

                                 TP 61/2, 2. red., 19.3.2019.

                                    Cucurbita maxima Duchesne

                                 Lielaugļu ķirbis

                                 TP 155/1, 11.3.2015.

                                    Cucurbita pepo L.

                                 Kabacis vai tumšzaļais kabacis

                                 TP 119/1 red., 19.3.2014.

                                    Cynara cardunculus L.

                                 Dzeloņainais artišoks un lapu artišoks

                                 TP 184/2 red., 6.3.2020.

                                    Daucus carota L.

                                 Galda burkāns un lopbarības burkāns

                                 TP 49/3, 13.3.2008.

                                    Foeniculum vulgare Mill.

                                 Parastais fenhelis

                                 TP 183/2, 14.4.2021.

                                    Lactuca sativa L.

                                 Dārza salāts

                                 TP 13/6, 3. red., 27.4.2022.

                                    Solanum lycopersicum L.

                                 Tomāts

                                 TP 44/4, 5. red., 14.4.2021.

                                    Petroselinum crispum (Mill.) Nyman ex A. W. Hill

                                 Pētersīlis

                                 TP 136/1, labots, 21.3.2007.

                                    Phaseolus coccineus L.

                                 Daudzziedu pupiņa

                                 TP 9/1, 21.3.2007.

                                    Phaseolus vulgaris L.

                                 Krūmu pupiņa un kāršu pupiņa

                                 TP 12/4, 27.2.2013.

                                    Pisum sativum L. (partim)

                                 Šķautņainais zirnis, lobāmais zirnis un cukurzirnis

                                 TP 7/2, 3. red. (labota), 16.3.2020.

                                    Raphanus sativus L.

                                 Redīss, rutks

                                 TP 64/2 labota red., 11.3.2015.

                                    Rheum rhabarbarum L

                                 Rabarbers

                                 TP 62/1, 19.4.2016.

                                    Scorzonera hispanica L.

                                 Melnsakne

                                 TP 116/1, 11.3.2015.

                                    Solanum melongena L.

                                 Baklažāns

                                 TP 117/1, 13.3.2008.

                                    Spinacia oleracea L.

                                 Dārza spināts

                                 TP 55/5, 4. red., 27.4.2022.

                                    Valerianella locusta (L.) Laterr.

                                 Lauka salāts

                                 TP 75/2, 21.3.2007.

                                    Vicia faba L. (partim)

                                 Lauka pupa

                                 TP 206/1, 25.3.2004.

                                    Zea mays L. (partim)

                                 Cukurkukurūza un uzplīstošā kukurūza

                                 TP 2/3, 11.3.2010.

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Tomātu potcelmi

                                 TP 294/1, 5. red., 14.4.2021.

                                    Cucurbita maxima Duchesne x Cucurbita moschata Duchesne

                                    Cucurbita maxima Duchesne x Cucurbita moschata Duchesne starpsugu hibrīdi izmantošanai par potcelmiem

                                 TP 311/1, 15.3.2017.

                     II PIELIKUMS

                        Direktīvas 1. panta 2. punkta b) apakšpunktā minēto to sugu saraksts, kurām jāatbilst UPOV pārbaužu vadlīnijām
                         (*4)

                                    Zinātniskais nosaukums

                                    Vispārpieņemtais nosaukums

                                       UPOV vadlīnijas

                                    Brassica rapa L.

                                 Rācenis

                                 TG 37/10, 4.4.2001.

               ”

               (*1)  Šie protokoli ir pieejami CPVO tīmekļvietnē (www.cpvo.europa.eu).

               (*2)  Šīs vadlīnijas ir pieejamas UPOV tīmekļvietnē (www.upov.int).

               (*3)  Šie protokoli ir pieejami CPVO tīmekļvietnē (www.cpvo.europa.eu).

               (*4)  Šīs vadlīnijas ir pieejamas UPOV tīmekļvietnē (www.upov.int).